burgasdotpro/wikipedia huggingface dataset:
Nokia Arena

Nokia Arena (často nazývaná aj Tampere Areena alebo Tampereen Kannen areena) je veľká multifunkčná aréna v Tampere, vo Fínsku. Aréna nesie meno po najväčšom sponzorovi, celosvetovo známej telekomunikačnej spoločnosti Nokia, ktorá tiež sídli v Tampere. K aréne patrí aj luxusný hotel a kasíno. Primárne je využívaná na ľadový hokej, domácimi tímami sú fínske hokejové tímy Tappara a Ilves.
Aréna slúži ako hlavné dejisko majstrovstiev sveta v hokeji v roku 2022.
Sarnia

Sarnia je kanadské mesto v provincii Ontário.
Poloha.
Mesto sa nachádza pri výtoku rieky St. Clair River z Hurónskeho jazera. Na západnom brehu rieky je mesto Port Huron v americkom štáte Michigan.
Dejiny.
Od začiatku 19. storočia mesto obývali pôvodní obyvatelia Anishinaabe, pred nimi tiež kmene Mohawk a Seneca. Francúzski obchodní a prieskumníci miesta začali navštevovať od roku 1669, pomohli s rozvojom Anishinaabe, ktorí boli ich spojencami. Po Sedemročnej vojne (17561763) územie prebrali Briti. Po Americkej vojne o nezávislosť sa dostávali pod tlak, britskí a americkí usadníci ich vytlačovali z pôvodných území. Na prelome 18. a 19. storočia s Britmi a Američanmi uzavreli viacero dohôd o území. Briti založili osadu, ktorá sa do roku 1836 nazývala The Rapids. V tomto roku bola premenovaná na Port Sarnia. Názov mal zvoliť guvernér John Colborne, ktorý bol predtým guvernérom na Guernsey. Latinský názov tohto ostrova je Sarnia. V roku 1856 usadlosť získala štatút „town“ a názov Sarnia.
V roku 1858 mesto dosiahla Great Western Railway z mesta London. O rok neskôr Grand Trunk Railway pridalo spojenie do susedného Point Edward. V roku 1891 bol otvorený železničný tunel St. Clair Tunnel. V oblasti sa začalo s ťažbou ropy a Imperial Oil Company sa premiestnila z neďalekej Petrolie do Sarnie a vybudovala tu rafinériu. Počas Druhej svetovej vojny bola v meste vybudovaná továreň na umelú gumu. Firma Polymer Corp. bola hodnotou 50 miliónov dolárov najväčším štátnym projektom počas vojny. Postupne vznikli ďalšie petrochemické továrne.
V roku 1951 mesto prebralo časť Sarnia Township. V roku 1991 sa Sarnia spojila s mestečkom Clearwater.
Demografia.
V sčítaní obyvateľstva v roku 2016 malo mesto 71 594 obyvateľov, z toho 62 380 uvádza ako rodný jazyk angličtinu, 1 730 francúzštinu a 5 805 neoficiálne jazyky, z toho 15 jazyky pôvodných obyvateľov. 75 ľudí uvádza slovenčinu a 50 češtinu. 290 ľudí udalo ako etnický pôvod český, 475 slovenský a 140 československý.
Doprava.
Mestom z východu na západ prechádza Diaľnica 402 a z juhu na severer provinčná Cesta 40. Nachádza sa tu aj letisko Sarnia Chris Hadfield Airport.
Ekonomika.
Oblasť kde je sústredný petrochemický priemysel v meste sa volá „Chemical Valley“. Podľa správy WHO mala Sarnia v roku 2011 najznečistenejší vzduch zo všetkých komunít Kanady. V meste tiež končí ropovod z provincie Alberta. V meste sa nachádza Sarnia Photovoltaic Power Plant s 80 MW výkonom. Po otvorení v októbri 2010 bola najväčšou fotovoltickou solárnou farmou na svete.
Kultúra.
V meste sa nachádza International Symphony Orchestra, ktorý sa presúva medzi Sarniou a Port Huron v Spojených štátoch.
Tappara

Tappara je profesionálny fínsky hokejový tím z mesta Tampere. Bol pôvodne založený v roku 1932. Svoje domáce zápasy hrávajú spolu s mestským rivalom Ilves na štadióne Nokia Arena.
História.
Klub, ktorý dnes poznáme pod menom Tappara bol založený v roku 1932 pod názvom Tammersfors Bollklubb a pozostával zo študentov švédskej školy v Tampere. V roku 1942 bol klub prijatý do najvyššej fínskej súťaže, SM Liiga. Od roku 1955 bol klub premenovaný na Tappara. Klub je 11-násobným víťazom SM-liigy: titul získal v rokoch 1977, 1979, 1982, 1984, 1986, 1987, 1988, 2003, 2016, 2017 a 2022 a 7-násobným víťazom najvyššej ligy SM-Sarja (1953 až 1975).
Vyradené čísla.
Klub vyradil z používania nasledovné čísla dresov, podľa klubových legiend:
The Battle Rages On...

The Battle Rages On... je štrnásty štúdiový album britskej hard rockovej kapely Deep Purple. Album bol v Európe vydaný dňa 19. júla 1993. Je to posledný album, ktorý spolu nahrala zostava kapely, označovaná ako Mark II (skrátene aj Mk 2), ktorá sa spojila už druhýkrát od ich prvého rozpadu (k prvému spojeniu došlo v roku 1984, pri relaizovaní ich projektu, ktorým bol album "Perfect Strangers"). Potom, ako od kapely odišiel Joe Lynn Turner, mal byť spevákom, s ktorými by nahrali nový album Mike DiMeo. Koncom roku 1992 sa ku skupine pripojil Ian Gillan, s ktorým prerobili väčšinu nahrávaok, ktoré boli pripravené s Turnerom a DiMeom. Po vyhodení Turnera z kapely Ritchie Blackmore nazýval pripravený materiál albumu „pastvou pre dobytok“ („The cattle grazes on“). Niekoľko hudobných nápadov, ktoré mal pripravené na album "The Battle Rages On..." potom Turner použil v svojich sólových projektoch. 
Po koncerte vo Fínskych Helsinkách dňa 17. novembra bol Blackmore znechutený údajne chabou melodičnosťou nového repertoáru a od kapely náhle a definitívne odišiel. Dočasne ho na zvyšok turné potom v Deep Purple nahradil americký gitarista Joe Satriani.
Danubiaprint

Danubiaprint (do roku 1990: Pravda; podrobnosti o názvoch pozri nižšie) bol v rokoch 1945-1999 tlačiarenský a vydavateľsko-nakladateľský podnik na Slovensku. Do roku 1996 to bol podnik v štátnom vlastníctve (v rokoch 1990-1996 presnejšie: štátny podnik), od roku 1997 to bola akciová spoločnosť. 
Názvy a právne formy.
Podnik bol založený v roku 1945 pod názvom Pravda, grafické a vydavateľské podniky; vznikol znárodnením dovtedajších podnikov Andrej, účastinná spoločnosť a Slovák, novinová a nakladateľská účastinná spoločnosť. Išlo o účelové zariadenie KSS. K 1. 1. 1953 bol názov podniku zmenený na Pravda, vydavateľstvo KSS a k 1. 1. 1968 na Pravda, tlačový kombinát KSS. Tento kombinát bol v roku 1990 pretransformovaný na štátny podnik a premenovaný na Danubiaprint, š. p., resp. od roku 1994 DANUBIAPRINT Bratislava, š. p.. V januári 1997 bol tento podnik sprivatizovaný a premenovaný na Danubiaprint, a. s. . Danubiaprint, a.s. je od roku 1999 v konkurze (stav 2022).
Od roku 1991 tento podnik čiastočne vydával aj pod značkou Danubiapress.
Charakteristika.
Do roku 1990 sa podnik delil na tri relatívne samostatné organizačné zložky:
V období okolo roku 1990 sa v rámci štátneho podniku rozlišoval "Závod 01" (budova na Štúrovej ulici č. 4, ktorá bola hlavnou budovou Pravdy v rokoch 1960-1988), "Závod 02" (dnešný Tower 115 na Pribinovej ulici, vtedy čerstvo dostavaný) a "Závod 03" (Žilina); tieto závody sa spravidla uvádzali za menom podniku pri jeho uvádzaní vo vytlačených knihách a podobne. Pokiaľ ide o tlač, v 90. rokoch sa v Danubiaprinte, š. p. tlačili skoro všetky slovenské denníky. 
Vydávanie periodík, teda činnosť Vydavateľstva Pravda, v roku 1990 prešlo na nový štátny podnik Apollopress, od júla 1991 nazývaný SLOVAKOPRESS, š.p. . Čoskoro nato (rôzne v rokoch 1991 až 1993) však jednotlivé noviny a časopisy začali byť vydávané úplne inými vydavateľmi, konkrétne napr. Pravdu a Nové slovo začala vydávať spoločnosť P E R E X, a. s., Život, Televíziu (Eurotelevíziu) a Rodinu začala vydávať spoločnosť EUROSKOP, a. s., Roľnícke noviny začala vydávať spoločnosť RONO PRESS akciová spoločnosť a Új Szó začala vydávať spoločnosť VOX NOVA, a. s. Na druhej strane však neskoršia akciovka Danubiaprint, a.s. vlastnila (do roku 1999) aj vydavateľstvo H-Press, ktoré vydávalo denníky Večerník, Hlas a Smer, a vlastnila aj vydavateľstvo R-Press, známe najmä vydávaním denníka Slovenská republika.
Tlačiarne skrachovaného Danubiaprintu prevzal v roku (?)1999 podnik Versus, a. s. (resp. 1999-2000 Versus, s.r.o.) zo skupiny Grafobal Ivana Kmotríka. Tlačiarne Versusu (nachádzajúce sa pri Toweri 115) boli činné do roku 2016, keď boli zrušené (presunuté do zahraničia) a zbúrané.
Loki (seriál)

Loki je americký akčný televízny seriál, natočený na motívy príbehu o Lokim z komiksov od vydavateľstva Marvel Comics. Autorom seriálu, ktorý je súčasťou série / franšízy a fiktívneho sveta Marvel Cinematic Universe je Michael Waldron. Lokiho prvá séria je súčasťou 4. fázy, a jeho druhá séria je súčasťou 5. fázy. Seriál bol uvedený na streamovacej platforme Disney+ , kde mal premiéru 9. júna 2021. Druhá séria mala premiéru 6. októbra 2023. Trailer na 1. sériu vyšiel 5. apríla 2021, a trailer na 2. sériu vyšiel 31. júla 2023. 
Po finále druhej série bolo potvrdené, že 3. séria zatiaľ nie je v prípravách. 
Dej.
Po ukradnutí Teseraktu počas udalostí ' je do záhadnej organizácie Time Variance Authority (Autorita časovej odchýlky) a ich strážcov času privedený časový variant Lokiho a je nútený napraviť niekoľko časových línií, ktoré prelomil pri cestovaní v čase meniacom ľudskú históriu a tým skončil uväznený v jeho vlastnom kriminálnom thrilleri.
Epizódy.
2. séria (2023).
Šesťepizódovú sériu napíše Eric Martin, pričom väčšinu epizód zrežíruje dvojica Justin Benson a Aaron Moorhead. Druhá séria mala priemieru v USA 5. októbra a na Slovensku 6. októbra 2023.
Journal

Journal môže byť:
Lieska

Lieska () je rod opadavých krov vzácnejšie aj stromov z podčeľade lieskovaté ("Coryloideae") čeľade brezovité ("Betulaceae"). V starších systémoch sa tento rod zaraďoval do čeľade lieskovité ("Corylaceae").
Rod je zastúpený (v závislosti od použitého zdroja) asi 15 až 20 druhmi a vyskytuje sa predovšetkým v miernom pásme severnej pologule.
Opis.
Liesky sú kry vysoké 2 až 7 m alebo vzácnejšie stromy do 25 m. Listové púčiky sú sediace, vajcovité a tupé. Listy v čase kvitnutia sú ešte nevyvinuté, sú striedavé, pílkovité, obrátene vajcovité a chlpaté. Prílistky sú tupé alebo končisté.
Tyčinkové kvety sú v jahňadách, zakladajúcich sa na jeseň v predchádzajúcom roku na vrchole konárov po jednom v pazuche podporného listeňa, čiastočne zrastajúcom s dvomi listencami; okvetie chýba, tyčinky sú 4, visiace, peľnice sú jednopuzdrové.
Piestikové kvety sú v púčikovitých zväzočkoch po dva, s dvomi (vzácne tromi) listencami v pazuche podporného listeňa; okvetie je vyvinuté, drobno zúbkaté. Dve nitkovité karmínovočervené blizny v čase kvitnutia nápadne vyčnievajú z kvetu.
Plodom je oriešok vyrastajúci z dvoch krycích listencov, ktoré buď zrastajú do rúrky nepravidelne strapkanej len na vrchole, alebo sú voľné, strapkané do polovice alebo takmer až k báze. Okrúhly alebo podlhovastý hnedý orech je zvyčajne 1 až 4 cm dlhý. Osemenie semien je blanité.
Rozšírenie.
Liesky sa vyskytuje predovšetkým v miernom pásme severnej pologule.
Ekológia.
Liesky rastú ako podrast v zmiešaných listnatých lesoch a vyhovuje im hlinitopiesočnatá pôda. Ekologicky sú dosť plastické, takže rastú tak v tieni, ako aj pri plnom oslnení. V kultúrnych porastoch sa rozmnožujú semenami, ponáraním a odrezkami. Patria medzi najvčasnejšie kvitnúce dreviny (február, marec).
Význam a využitie.
Niekoľko druhov z rodu lieska má komerčný význam pre svoje orechy. Olej z liesky obyčajnej sa používa v potravinárskych výrobkoch, parfumoch a mydlách. Drevo liesok je mäkké, s nádychom červenkastej farby a využíva sa na výrobu násad pre nástroje. Ich drevo sa tradične používalo na oplotenie, sudové obruče a ako prútie pod omietky. Listy slúžili ako krmivo pre dobytok. Mnohé z liesok sú cenené ako živé ploty a okrasné stromy pestované pre ich farebné jesenné lístie.
Hrozby a choroby.
Z hubových patogénov ohrozuje liesky huba druhu "Anisogramma anomala" (najmä v Severnej Amerike) a druh "Fusarium lateritium", ktorý poškodzuje plody a je pôvodcom šedej nekrózy orechov. Bakteriálny druh "Pseudomonas syringae" spôsobuje bakteriálnu rakovinu hostiteľov a následne aj úbytok tvorby plodov. Ochorenie je charakteristické náhlym vädnutím vetvičiek a konárov, najmä koncom jari a počas leta.
Druhy.
rod lieska:
Zdroje:; slovenské názvy podľa:
Za zemami

Za zemami () je vrch v pohorí Pohronský Inovec. Leží nad obcou Veľká Lehota, približne severozápadne od mesta Nová Baňa.
Poloha.
Nachádza sa v strednej časti pohoria, v geomorfologickom podcelku Lehotská planina. Vrchol leží v Banskobystrickom kraji, na území okresu Žarnovica a zasahuje na katastrálne územie obce Veľká Lehota. Najbližším sídlom je na východnom úpätí ležiaca Veľká Lehota, severovýchodne leží Malá Lehota, západným smerom Jedľové Kostoľany a juhozápadným Obyce. 
Opis.
Nevýrazný vrch leží na planine v plochom hrebeni v strednej časti pohoria. Severným smerom sa nachádza Šibeničný vrch (), západným Osný vrch () a Cerov (), južným Kamenný vrch () a Brestovo () a východným Kuchyňa () a Sedlová skala (). Masív je súčasťou povodia rieky Nitra; východné svahy odvodňuje rieka Žitava, západné jej prítok Osné. Na vrchol nevedie značený chodník. 
Výhľady.
Výškovo nevýrazný pahorok pokrýva poľnohospodársky využívaná pôda bez vyššej vegetácie. Umožňuje tak kruhový rozhľad na viaceré vrchy Pohronského Inovca, pri vhodných podmienkach tiež Vtáčnik a Tribeč.
Prístup.
Na vrchol nevedie značený chodník, no blízkosť obce Veľká Lehota prístup značne uľahčuje.
Peter Jankovič

Peter Jankovič (* 14. apríl 1980, Košice) je slovenský basketbalový tréner. V súčasnosti je hlavný tréner tímu Piešťanské Čajky v Basketbalovej extralige žien, okrem toho pôsobil od roku 2019 ako asistent hlavného trénera Juraja Suju pri slovenskej ženskej reprezentácii a ako hlavný tréner ženskej reprezentácie do 16 rokov.
Životopis.
Jankovič sa narodil v roku 1980 v Košiciach, kde vyštudoval aj Gymnázium v Šaci s maturitou v roku 1998. V rokoch 19992008 študoval na Fakulte športu Prešovskej univerzite v Prešove, študijný odbor basketbal. Od roku 2008 pôsobí nepretržite ako hlavný tréner basketbalových družstiev alebo ako asistent trénera, trénoval už mužské aj ženské tímy, rovnako tak ja ženské reprezentácie Slovenska v rôznych vekových skupinách. Od mája 2021 je hlavným trénerom Piešťanským Čajok, s ktorými v sezóne 2021/22 získal ich vôbec prvý extraligový titul.
Osobný život.
V roku 2006 sa oženil s manželkou Andreou, rod. Lenártovou, majú spolu dve dcéry, Sofiu Laru a Simonu Lily.
Hugh Jones (vytrvalostný bežec)

Robin Evan Hugh Jones (* 1. november 1955, Londýn) je bývalý britský bežec na dlhé trate.
Kariéra.
Navštevoval Latymer Upper School v Hammersmithe, kde začal súťažiť v diaľkových behoch pre školu a pre Ranelagh Harriers a pre Liverpoolskú univerzitu.
V roku 1982 sa Jones stal prvým Walesanom, ktorý vyhral Londýnsky maratón, keď dobehol v čase 2:09:24. O dva roky neskôr skončil na 12. mieste v mužskom maratóne na Letných olympijských hrách 1984 v Los Angeles časom 2:13:57. V roku 1983 skončil tesne druhý za Josephom Nzauom na maratóne v Chicagu. V roku 1983 Hugh Jones vyhral Štokholmský maratón časom 2:11:37. Štokholmský maratón opätovne vyhral v roku 1992 (2:15:58), v roku 1993 bol druhý (2:17:29) a siedmy v roku 1994 (2:18:20).
Jeho osobný rekord je 2:09:24 z Londýna 1982.
Jones sa stal tajomníkom Asociácie medzinárodných maratónov a diaľkových pretekov (AIMS) v júli 1996, keď nahradil Andyho Gallowaya. Túto funkciu zastáva dodnes a je aj redaktorom časopisu AIMS' Distance Running, ktorý založil v roku 2000. Jones bol prezidentom Road Runners Club v rokoch 2007 až 2011.
Osobný život.
Žije v Londýne so svojou manželkou Cheryl, synom Nathanom a tromi dcérami Holly, Coral a Ellou.
Slovakopress

Slovakopress môže byť:
Pressburg centrum

Pressburg centrum môže byť:
Purpendicular

Purpendicular je pätnásty štúdiový album britskej rockovej kapely Deep Purple. Album vyšiel v roku 1996. Je to prvý album, ktorý s nimi nahral gitarista Steve Morse, ktorý predtým účinkoval v skupine Dixie Dregs. Steve Morse oficiálne v kapele Deep Purple nahradil Ritchieho Blackmorea.
Black Widow (film)

Black Widow je americký akčný film z roku 2021 od režisérky Cate Shortlandovej, natočený na motívy komiksov od vydavateľstva Marvel Comics o superhrdinke Black Widow. V hlavnej úlohe vycvičenej elitnej agentky sa predstavila Scarlett Johansson, ktorá si túto postavu zahrala aj v predchádzajúcich filmoch. Jedná sa o 24. film filmovej série Marvel Cinematic Universe a prvý film aktuálne prebiehajúcej 4. fázy MCU.
Natáčanie filmu sa začalo 28. mája 2019 v Nórsku. Dátum premiéry bol pôvodne stanovený na 1. mája 2020 ale kvôli pandémii Covid-19 bolo od roku 2020 uvedenie filmu do kín niekoľkokrát posunuté. Nakoniec bol film uvedený v kinách a zároveň na streamovacej platforme Disney+ 9. júla 2021.
Obsadenie.
Vo vedľajších úlohách sa objavili: Liani Samuel, Michelle Lee a Nanna Blondell ako Lerato, Oksana a Ingrid (zabijáci Červenej Komnaty). V potitulkovej scéne sa objavila Julia Louis-Dreyfus ako Valentina Allegra de Fontaine zo seriálu "The Falcon and the Winter Soldier" a fotka Clinta Bartona / Hawkeya, ktorého stvárňuje Jeremy Renner.
Helsinki Ice Hall

Helsinská ľadová hala (fínsky Helsingin jäähalli, švédsky Helsingfors ishall) je viacúčelová aréna vo fínskom hlavnom meste Helsinki. Otvorenie prebehlo v roku 1966. Aréna je domovským štadiónom tímu HIFK z najvyššej fínskej hokejovej ligy. Od roku 2023 hráva v nej svoje domáce zápasy aj Jokerit Helsinki. 
Budova arény bola dejiskom viacerých športových a spoločenských podujatí, avšak po otvorení Gatorade arény v roku 1990, Hartwall arény v roku 1997 a Nokia arény v roku 2021 sa množstvo podujatí konalo v novších priestoroch. Napriek tomu stále je dejiskom významných podujatí, v roku 2016 sa tu uskutočnili Majstrovstvá sveta juniorov. 
V období 13. až 29. mája 2022 bola jedným z domovských stánkov Majstrovstiev sveta v ľadovom hokeji.
Nemevalonátová dráha

Nemevalonátová dráha, niekedy nazývaná i metylerytritolfosfátová dráha (MEP dráha) alebo deoxy--xylulóza-5-fosfátová dráha, je alternatívna metabolická dráha na syntézu prekurzorov izoprenoidov, izopentenylpyrofosfátu (IPP) a dimetylalylpyrofosfátu (DMAPP). Táto dráha sa označuje ako nemevalonátová, pretože na rozdiel od mevalonátovej dráhy neobsahuje mevalonát ako jeden z intermediátov.
Biosyntéza prekurzorov izoprenoidov.
Klasická mevalonátová dráha je metabolická dráha syntézy prekurzorov izoprenoidov, IPP a DMAPP. Táto dráha je prítomná u väčšiny eukaryotov a niektorých baktériách. IPP a DMAPP potom slúžia ako základné jednotky pre biosyntézu izoprenoidových molekúl, ktoré sa využívajú v mnohých procesoch, napríklad prenylácii proteínov, udržiavaní bunkových membrán, syntéze hormónov, ukotvenie bielkovín a "N"-glykozylácie vo všetkých troch doménach života.
Väčšina baktérií, rastlín a provokov kmeňa Apicomplexa - napríklad parazitov malárie - sú schopné produkovať prekurzory izoprenoidov pomocou alternatívnej nemevalonátovej dráhy, ktorá sa nazýva metylerytritolfosfátová (MEP) dráha, podľa metylerytritolfosfátu, jedného z intermediátov tejto dráhy. Rastliny a mnoho fotosyntetických prvkov si zachovali obe tieto dráhy. Biosyntéza IPP a DMAPP pomocou MEP dráhy prebieha v plastidoch, zatiaľ čo biosyntéza mevalonátovou dráhou prebieha v cytoplazme. Niektoré baktérie, napr. "E. coli", sa podarilo upraviť tak, aby exprimovali obidve dráhy. Distribúcia metabolického toku medzi týmito dráhami sa dá študovať pomocou izotopomérov 13C-glukózy. Medzi baktérie, ktoré využívajú MEP dráhu, patria dôležité patogény, ako napríklad "Mycobacterium tuberculosis".
Reakcie.
V nasledujúcej tabuľke je zoznam reakcií nemevalonátovej dráhy. Tieto reakcie sú prebrané hlavne od Eisenreicha a kolektívu, okrem niektorých zvýraznených názvov, ktoré umožňujú tieto reakcie porovnať i s obrázkom vyššie.
Inhibícia a výskum ďalších dráh.
DXP reduktoizomeráza (DXR, DOXP reduktoizomeráza, MEP syntáza) je kľúčový enzým tejto dráhy. Je možné ju inhibovať prírodným produktom fosmidomycínom, ktorý je aktuálne študovaný ako štartovací bod pre vývoj antibakteriálnych liekov alebo antimalarík.
Intermediát HMB-PP je prárodný aktivátor ľudských Vγ9/Vδ2 T buniek, hlavnej populácie γδ T buniek v periférnej krvi, a buniek, ktoré „hrajú dôležitú úlohu v imunitnej odpovedi na mikrobiálne patogény“.
Táto metabolická dráha, ktorá je prítomná u väčšiny baktérii ale nie je prítomná u človeka, je ideálnym cieľom na vývoj antibiotík, napríklad IspH inhibítorov. Je zodpovedná za syntézu izoprenoidov, ktoré sú nutné pre prežitie buniek väčšiny patogénnych baktérií, takže je užitočná pre väčšinu baktérii, ktoré sú rezistentné voči antibiotikám.
Izopentenylpyrofosfát

Izopentenylpyrofosfát (IPP) alebo izopentenyldifosfát (IDP) je prekurzor izoprenoidov. IPP je intermediát v klasickej mevalonátovej dráhe i v nemevalonátovej (MEP) dráhe, ktoré sú dráhami biosyntézy prekurzorov izoprenoidov. Organizmy využívajú prekurzory IPP a jeho izomér dimetylalylpyrofosfát (DMAPP) na biosyntézu terpénov a terpénoidov.
Biosyntéza.
IPP vzniká z acetylkoenzýmu A cez mevalonátovú dráhu a následne sa izomerizuje na dimetylalylpyrofosfát pomocou izopentenylpyrofosfátizomerázy.
IPP sa syntetizuje i alternatívnou nemevalonátovou dráhou, MEP dráhou, kde vzniká z ("E")-4-hydroxy-3-metylbut-2-énylpyrofosfátu (HMB-PP) pôsobením enzýmu HMB-PP reduktázy. Táto dráha je prítomná v mnohých baktériách, v prvokoch kmeňa Apicomplexa ako sú parazity malárie a v plastidoch vyšších rastlín.
Dimetylalylpyrofosfát

Dimetylalylpyrofosfát (DMAPP) alebo dimetylalyldifosfát je prekurzor izoprenoidov. Je to produkt mevalonátovej dráhy i nemevalonátovej (MEP) dráhy, ktorou vznikajú prekurzory pre biosyntézu izoprenoidov. DMAPP je izomér izopentenylpyrofosfátu (IPP), s ktorým sa podieľajú na syntéze izoprenoidov, a je prítomný v prakticky všetkých formách života. Enzým izopentenylpyrofosfátizomeráza katalyzuje izomerizáciu medzi DMAPP a IPP.
Biosyntéza.
V mevalonátovej dráhe vzniká DMAPP z kyseliny mevalónovej. V nemevalonátovej dráhe vzniká DMAPP z HMB PP.
Aktuálne sa predpokladá, že existuje kríženie alebo prekryv medzi týmito dvoma dráhami u organizmov, ktoré využívajú obe dráhy na syntézu terpénov a terpenoidov, napríklad u rastlín, a že DMAPP je práve produkt stretu týchto dráh.
Zethus

Zethus môže byť:
Gatorade Center

Gatorade Center (, ) je krytá multifunkčná športová hala vo fínskom Turku. Bol prvým štadiónom vo Fínsku s kapacitou viac ako 10 000 divákov až do roku 1997, po otvorení Hartwall arény.
Hala je využívaná prioritne pre ľadový hokej a je domovským štadiónom TPS Turku, konajú sa tu ale tiež koncerty a iné podujatia, napríklad Maata Näkyvissä Festival.
Štadión bol hlavným dejiskom Majstrovstiev sveta v ľadovom hokeji v roku 1991 a spoluusporiadateľom v rokoch 1997 a 2003.
Sršňovité

Sršňovité (iné názvy: osovité, osy; zastarano: spoločenské osy; lat. Vespidae) je čeľaď z nadčeľade osy (Vespoidea) z taxónu žihadlovce (Aculeata). Zahŕňa najmä rody, ktoré sa po slovensky volajú osa, sršeň a murárka .
Charakteristika.
Patrí sem obyčajne nápadne čierno-žlto pruhovaný hmyz. Budujú podzemné alebo nadzemné hniezda, ktoré sa od seba značne odlišujú výzorom (tvarom) aj použitým stavebným materiálom. Sršňovité sa živia živočíšnou aj rastlinnou potravou, často vyciciavajú sladké plody kríkov a stromov. Podľa spôsobu života sa rozlišujú dve skupiny: 
Systematika.
Rozsah taxónu.
V literatúre sa vyskytujú nasledujúce možnosti vymedzenia čeľade Vespidae (bez vymretých taxónov):
V prípade najširšieho vymedzenia (t.j. definícia č. 6) čeľaď sršňovité splýva s nadčeľaďou osy (Vespoidea) v užšom, staršom zmysle (iný slovenský názov: pravé osy, iné latinské názvy: Diploptera, Vespina, Vesparia) .
Vnútorná systematika.
Súčasný systém (bez vymretých taxónov) vyzerá najčastejšie takto:
čeľaď sršňovité (Vespidae) [=nadčeľaď osy (Vespoidea) v užšom zmysle]:
Uvedené podčeľade sa ďalej delia na tribusy (pričom niektoré podčeľade zahŕňajú len jeden tribus); tribusy sa ďalej (prípadne delia na podtribusy a tie sa) delia na druhy.
Pokiaľ ide o slovenské názvy rodov z tejto čeľade, platí toto:
Druhy na Slovensku.
Na Slovensku sa (najmä podľa Dvořák a Straka 2007) vyskytuje 1 druh z podčeľade Masarinae, 71 druhov z podčeľade Eumenidae v širšom zmysle, 12 druhov z podčeľade Vespinae v užšom zmysle a 8 druhov z podčeľade Polistinae, čiže spolu 92 druhov. S vynechaním podčeľade Eumenidae sú to konkrétne tieto druhy:
Matiašov vrch (vrch v Pohronskom Inovci)

Matiašov vrch () je vrch v pohorí Pohronský Inovec. Leží nad mestom Nová Baňa, približne západne od jeho centra.
Poloha.
Nachádza sa na východnom okraji Pohronského Inovca, v geomorfologickom podcelku Vojšín. Vrchol leží v Banskobystrickom kraji, na území okresu Žarnovica a v katastrálnom území mesta Nová Baňa. Najbližším sídlom je na východnom úpätí ležiace mesto Nová Baňa, južným smerom osada Stará Huta a severozápadným leží obec Veľká Lehota. 
Opis.
Matiašov vrch je súčasťou masívu Sedlovej skaly (), ktorá leží v hrebeni, smerujúcom severným smerom na Vojšín (). Západným smerom leží Kamenný vrch () a Brestovo (), južným Firceng () a Čaračín (), východným Háj () a Viničný vrch () a severným Sedlová skala a vrch Kuchyňa (). Celý masív odvodňujú prítoky Starohutského potoka, smerujúceho Novobanským potokom do rieky Hron. Na vrchol nevedie značený turistický chodník. 
Výhľady.
Súvislý zmiešaný les, pokrývajúci vrcholovú časť, neumožňuje rozhľad. Z lokalít s redšou vegetáciou možno vidieť okolité vrchy Pohronského Inovca a susedných Štiavnických vrchov.
Prístup.
Na vrchol nevedie značená trasa, preto je prístupný lesnými chodníkmi z okolia.
Matiašov vrch

Matiašov vrch môže byť:
Basketbalová extraliga žien 2021/22

Basketbalová extraliga žien v sezóne 2021/22 bol 30. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). V súťaži účinkovalo 8 družstiev, rovnako ako v predošlej sezóne. Titul získalo prvý krát v histórii súťaže iné družstvo ako Young Angels Košice alebo MBK Ružomberok, keď zvíťazili Piešťanské Čajky. Sezóna bola odštartovaná v období štvrtej vlny pandémie koronavírusu, pre ktorú sa súťaž až do jarných zápasov konala buď bez divákov alebo s ich obmedzeným počtom.
Účastníci.
Do prvej ligy po sezóne 2020/21 zostúpil tím ŠKBD Spišská Nová Ves.
Lieska najväčšia

Lieska najväčšia alebo lieska obrovská () je veľký opadavý ker alebo malý strom s viacerými kmeňmi z rodu lieska ("Corylus") z čeľade brezovité ("Betulaceae").
Opis.
Lieska najväčšia je bohato rozkonárený ker, vzácne aj strom, vysoký 5 až 10 m. Mladé konáre sú sivohnedé, chlpaté, s malými belavými lenticelami, podobné konárom liesky obyčajnej.
Listy liesky sú stopkaté; stopka je dlhá 8 až 15 mm, čepeľ je okrúhla až široko vajcovitá, 7 až 14 cm dlhá, na báze srdcovitá, dvojito pílkovitá, so 7 až 9 pármi žíl. Prílistky sú úzko podlhovasté a tupé.
Tyčinkové kvety sú v jahňadách 7 až 9 cm dlhých. Piestikové kvety sú v púčikových zväzočkoch, z púčikov v čase kvitnutia vyčnievajú nitkovité ružové čnelky. Jedlé oriešky sú vo zväzkoch po 1 až 6, sú podlhovasto vajcovité, hnedé, asi 2 cm dlhé. Obal plodu je dvakrát dlhší ako oriešok, v hornej časti je rúrkovitý, na vrchole nepravidelne strapkatý.
V záhradách a parkoch sa pestuje kultivar liesky najväčšej, pomenovaný 'Purpurea'. Je to riedko rozkonárený ker alebo strom so sýto pupurovými listami. Koncom zimy ovísajú na holých konároch fialkasté jahňady so žltými peľnicami. Oriešky dozrievajú na jeseň a sú jedlé.
Rozšírenie.
Lieska najväčšia je druh pôvodný v južnej a juhovýchodnej Európe, Malej Ázii a na Kaukaze, v strednej Európe sa pestuje.
Ekológia.
Lieska najväčšia bola vysádzaná aj v mnohých ďalších oblastiach sveta a miestami aj splanela, napríklad vo Veľkej Británii, západnej Európe a na Cypre. Lieska rastie v lesoch a krovinách, objavuje sa aj v okolí sadov, záhrad a ľudských osídiel. Kvitne od februára do apríla.
Význam a využitie.
Drevo liesky najväčšej je mäkké, ľahko štiepateľné a pekne žilkované. Používa sa do násad, na výrobu latiek a v košikárstve. Poskytuje tiež kvalitné drevené uhlíky, ktoré používajú umelci. Plody liesky najväčšej obsahujú až 65% oleja, ktorý sa využíva v potravinárstve, kozmetike a ako prísada do farieb. Plody liesky sú jedlé a chutné. Listy sa využívali aj v tradičnej medicíne.
Hrozby a choroby.
Na lieske najväčšej parazitujú podobní škodcovia, ako na lieske obyčajnej. Z dvojkrídlovcov, z čeľade byľomorovité, larvy druhu "Contarinia coryli" napadajú samčie jahňady hostiteľa, ktoré zvnútra postupne vyžierajú. Na samičích kvetoch a samčích jahňadách liesky najväčšej parazitujú aj roztoče druhu "Phytoptus avellanae". Kvetové orgány sa následne deformujú a vytvárajú hálky.
Z motýľov na lieske parazitujú larvy dvoch druhov; "Phyllonorycter coryli" a "Stigmella microtheriella". Larvy oboch druhov sa živia listovými pletivami a vytvárajú na čepeli typické chodbičky (míny) väčšinou blízko listových žíl.
Hášim al-Atásí

Hášim al-Atásí ( – prepis podľa spisovnej arabčiny: "Hāšim al-ʾAtāsī"; * 11. január 1875, Homs† 5. december 1960, Homs) bol sýrsky politik a v rokoch 1936 – 1939, 1949 – 1951 a opätovne v roku 1954 – 1955 prezident Sýrie.
Šukrí al-Kuvvatlí

Šukrí al-Kuvvatlí ( – prepis podľa spisovnej arabčiny: "Šukrī al-Quwwatlī"; * 6. máj 1891, Damask† 30. jún 1967, Bejrút) bol sýrsky politik a v rokoch 1943 – 1949 a opätovne v roku 1955 – 1958 prezident Sýrie.
Marta Sládečková

Mgr. art. Marta Sládečková (* 27. január 1958, Trenčín) je slovenská herečka.
Šachmat

Šachmat alebo šach-mat alebo mat je situácia v šachu, keď je kráľ ohrozený a po ľubovoľnom ťahu by bol ohrozený tiež. Hráč, ktorého kráľ dostal mat, partiu prehral.
Pat (šach)

Pat je postavenie v šachu, v ktorom jeden zo súperov nemôže ťahať napriek tomu, že je na rade, pričom jeho kráľ nie je v šachu. Keď vznikne pat, partia sa končí remízou. Hráč, ktorý má výraznú materiálnu nevýhodu, sa snaží dostať do patu.
V prenesenom zmysle slova sa zvykne označovať ako "patová situácia" stav v iných oblastiach, keď nijaká zo súperiacich strán nemôže dosiahnuť víťazstvo.
Iné projekty.
Šach (situácia)

Situácia šach je taká situácia v šachovej partii, keď je priamo ohrozený kráľ. V minulosti, ak hráč vykonal ťah, ktorým ohrozil súperovho kráľa, zvolal "Šach!." Podľa súčasných pravidiel je takéto konanie považované za vyrušovanie súpera a býva penalizované.
V prípade, že jeden z hráčov dostal šach, musí v nasledujúcom ťahu pohnúť tak, aby sa šachu zbavil. Vo všeobecnosti existujú tri možnosti: 
Večný šach.
Pri věčnom šachu jedna zo strán opakovane šachuje súperovho kráľa tak, že súper nemá možnosť šachovanie prerušiť. Toto šachovanie ma periodický charakter a väčšinou ho aplikuje strana, ktorá je na tom materiálne horšie. Takéto postavenie je remizové.
Garde

Garde je situácia v šachu, keď je ohrozená dáma. V minulosti, keď hráč vykonal ťah, ktorým ohrozil súperovu dámu, bol povinný povedať "Garde!", čím upozornil súpera na ohrozenie dámy. V súčasnosti je takéto konanie považované za vyrušovanie súpera a býva penalizované.
Samomat

Samomat je šachová úloha v ktorej úlohou je nájsť také riešenie problému, aby vlastný kráľ dostal mat, aj keby sa súper snažil tomu zabrániť. V normálnom šachu a normálnych šachových úlohách sa snažíme matovať súpera a chrániť vlastného kráľa. Samomat je klasický exoproblém.
Kométa Biela

Kométa Biela alebo Bielova kométa (oficiálne označenie 3D/Biela) bola periodická kométa prvýkrát pozorovaná v roku 1772 a identifikovaná ako periodická v roku 1826 Wilhelmom von Bielom. Naposledy bola pozorovaná pri rozpade v roku 1852, a jej pozostatky existovali nejaký čas v podobe meteorického roja.
Objav.
Prvýkrát bola zaznamenaná v roku 1772 Charlesom Messierom. Jean-Louis Pons ju pozoroval v roku 1805, ale nespoznal ju. Wilhelm von Biela ju pozoroval 27. februára 1826 počas perihélia, vypočítal jej obežnú dráhu a zistil že je periodická s periódou 6,6 rokov. V tom čase to bola tretia známa periodická kométa po Halleyovej a Enckeho kométe.
Rozpad.
Pri je priblížení v roku 1846, bola pozorovaná pri rozpade na dve časti, tieto časti boli znovu pozorované v roku 1852 vo vzájomnej vzdialenosti 1,5 miliónov míľ. Časti kométy sa znova objavili v rokoch 1859, 1865 a 1872. 27. novembra 1872 sa uskutočnil meteorický roj (3000 meteorov za hodinu). Bol to dátum, keď obežná dráha Zeme skrížila dráhu kométy. Tieto meteority sa stali známymi ako Andromedidy. Tieto zvyšky kométy boli pozorované ešte v 19. storočí až sa nakoniec úplne vytratili. 
Kométa 207P/NEAT je pokladaná za zvyšok kométy 3D/Biela z dôvodu rovnakej obežnej dráhy.
Biela bola občas pokladaná za zdroj dopadov meteoritov na Zemi.
Kompozičný šach

Kompozičný šach alebo aj problémový šach je samostatná šachová disciplína, v ktorej sa autor snaží vytvoriť šachový problém (šachovú skladbu), alebo riešiteľ sa snaží tento problém vyriešiť.
V kompozičnom šachu sa usporadúvajú aj súťaže. Šachová skladba by mala spĺňať tieto kritériá:
Ekonomické kritérium: na šachovnici by nemal byť žiaden zbytočný materiál, každý kameň by mal mať nejakú funkciu
Legálnosť pozície: aspoň teoreticky by sa malo dať dospieť k pozícii na šachovnici v nejakej hypotetickej partii
Wallace Walter Atwood

Wallace Walter Atwood (* 1. október 1872 – † 24. júl 1949) bol americký astronóm, geograf, geológ, konštruktér a vynálezca, ktorý sa zaoberal najmä zdokonaľovaním planetárií.
Exoproblém

Exoproblém je šachový problém, ktorý sa odlišuje od ortodoxného šachového problému, či už výzvou, kameňmi, šachovnicou, alebo podmienkami (pravidlami).
Exoproblémom je napríklad pomocný mat, dvojťažka s cvrčkom, problém na valcovej šachovnici, alebo problém v circešachu.
Niektoré exofigúry.
Čísla znamenajú zmenu súradníc pri ťahu: prvá je stĺpec alebo rad, druhá je rad alebo stĺpec.
Apeninská oblasť

Apeninská oblasť je jedným z 11 základných fyzickogeografických celkov (oblastí) Európy. Pokrýva väčšinu Apeninského polostrova, Sicíliu, Sardíniu a Korziku.
Delí sa na:
Mestský zväz

Mestský zväz je združenie či spolok miest na ochranu svojich záujmov. Spravidla sa spájajú mestá s blízkou geografickou polohou a podobnými záujmami, v minulosti aj mestá jedného právneho okruhu.
Mestské zväzy v dejinách Európy.
Od 12. storočia
Od 14. storočia
Od 20. storočia Mestské zväzy založené v 20. storočí (napr. Rakúsky mestský zväz založený v 20. storočí) zastupujú záujmy zúčastnených miest voči centrálnej alebo regionálnej vláde.
William Ramsay

Sir William Ramsay (* 2. október 1852, Glasgow – † 23. júl 1916, High Wycombe) bol významný škótsky chemik, známy vďaka jeho izolácii vzácnych prvkov z atmosféry. V roku 1904 dostal Nobelovu cenu za chémiu za objav vzácnych plynov.
Život.
Ramsay sa narodil v Glasgowe, ako syn Williama Ramsaya a Catherine Robertsonovej. Bol synovcom geológa Sira Andrewa Ramsaya.
Začal študovať na Univerzite v Glasgowe pod vedením Thomasa Andersona, známeho vedca v oblasti heterocyklických zlúčenín a agrochémie, o tri roky neskôr popri štúdiu pracoval v laboratóriu známeho analytika R. Tatlocka a neskôr odišiel študovať do Heidelbergu, kde pracoval v laboratóriu Roberta Bunsena, po roku prešiel do Tübingenu, kde u profesora Rudolpha Fittiga pracoval na dizertačnej práci "orto – substituované kyseliny a ich deriváty", ktorú obhájil v roku 1872 a získal doktorát z chémie. Potom sa vrátil do Glasgowa ako asistent na Andersonovej Univerzite. V roku 1879 bol menovaný na miesto profesora chémie v Bristole. V roku 1881 si zobral za manželku Margaret Buchananovú, dcéru Georga Stevensona Buchanana. Narodil sa im syn a dcéra. V tom istom roku sa stal šéfom Bristolskej Univerzity a túto pozíciu spojil so svojím výskumom plynov. Od roku 1887 bol profesorom anorganickej a fyzikálnej chémie na londýnskej Univerzity College, kde pôsobil až do roku 1913, kedy vo veku 61 rokov odišiel do penzie.
Zomrel 23. júla 1916 v Buckinghamshire a bol pochovaný vo farskom kostole v Hazlemere, kde bol pochovaný aj William Herschel.
Práca.
V roku 1887 nastúpil po Alexandrovi Williamsonovi na prestížne miesto chémie na Univerzite v Londýne. Tu objasnil svoje najväčšie objavy. Medzi rokmi 1885 a 1890 publikoval niekoľko zaujímavých prác o oxidácii dusíka.
19. apríla 1894 Ramsay začal navštevovať prednášky Lorda Rayleigha. Rayleigh poznamenal na odchýlku medzi hustotou dusíka vyrobeného syntetickou reakciou a dusíka izolovaného zo vzduchu odobratím od iných prvkov. Po krátkej diskusii, on a Ramsay sa rozhodli, že túto anomáliu preštudujú. August Ramsay napísal Rayleighovi oznam, že izoloval ťažký prvok zo vzduchu ktorý dosiaľ nebol známy a nemal známu chemickú reaktívnosť. Pomenoval tento prvok ako „argón“. V rovnakom roku bol objavený neón, kryptón a xenón. Taktiež izoloval hélium ktorý bol pozorovaný pri spektrálnej analýze Slnka, ale dosiaľ nebol nájdený na Zemi. V roku 1910 taktiež izoloval a opísal vlastnosti radónu. Ramsay poznamenal, že hélium vzniká pri atómovom rozpade rádia.
Jana

Jana môže byť:
Vrchotovy Janovice

Vrchotovy Janovice je mestečko v Česku v okrese Benešov. K 1. marcu 2001 v obci žilo 846 obyvateľov. Má rozlohu . 
Obec je rozdelená na tieto miestne časti – "Braštice, Hůrka, Libohošť, Manělovice, Mrvice, Rudoltice, Sedlečko, Šebáňovice, Velká Lhota a Vrchotovy Janovice."
Pôvodne kamenná gotická tvrdza pánov z Janovíc, zhruba v polovici 14. storočia je po prvýkrát doložené mestečko v susedstve dediny a vodnej tvrdze, patriacie vtedy pánovi Herbartovi z Janovíc. Dodnes užívaný prívlastok získala obec za vlády Vrchotov z Vrchotíc, ktorí sú tu zmieňovaní v rokoch 1433 až 1528.
Tvrdza chránená vodnou priekopou, neskôr renesančne prestavaná pánmi z Říčan - sa v 18. storočí zmenila na reprezentačné sídlo votickej vetvy grófov z Vrtby. Potom prišli Vratislavovia z Mitrovíc a posledná veľká prestavba celého areálu v polovici 19. storočia; vtedy získal zámok svoju súčasnú novogotickú, romantickú podobu.
V čase posledných súkromných majiteľov, Nádherných z Borutína, najmä v 1. polovici 20. storočia, bol zámok uprostred starého krajinárskeho parku miestom, kde sa so svojimi pozoruhodnými hosťami stretávala barónka Sidonie Nádherná, za ktorou na Janovice prichádzali napríklad básnik Rainer Maria Rilke či rakúsky žurnalista a dramatik Karl Kraus.
Počas 2. svetovej vojny bolo v zámku vojenské veliteľstvo a kasárne. Vrchotovy Janovice ako súčasť vojenského priestoru boli vysťahované a postupne tu bol zriadený: „výchovný tábor“ pre utečencov z pracovného nasadenia v Nemecku, „koncentračný tábor“ pre ľudí, ktorých predkami alebo príbuznými boli Židia, a „koncentračný tábor pre politických väzňov“, pobočka tábora Flossenbürg. V období tesne po vojne sa v zámku a parku vystriedali sovietska aj česko-slovenská armáda; v roku 1950 bol vyvlastnený a využívaný ako sklad textilu, neskôr pre zbierky Okresného archívu - a postupne pustol. Pred skazou ho na konci 50. rokov zachránilo Národné múzeum. Teraz je zámok Vrchotovy Janovice – spolu s parkom – jeho súčasťou už skoro 50 rokov.
Traťový bod

Traťový bod (po angl. waypoint) je pojem z oblasti geodézie a GPS. Je to miesto definované súradnicami sledovanými prostredníctvom GPS. Traťové body sa používajú pri navigácii v letectve a námornej doprave.
Dvojťažka

Dvojťažka (resp. trojťažka, štvorťažka, ...) je šachový problém, v ktorom na stanovený počet ťahov (t.j. 2, resp. 3, 4...), aj pri najlepšej obrane druhej strany, príslušná strana dá mat. Ak nie je uvedené inak, na ťahu je biely (ktorý je na spodnej strane šachovnice a jeho pešiaci postupujú smerom nahor) a má dať mat čiernemu.
Príklad dvojťažky z 19. storočia.
Riešenie dvojťažky anglického majstra:
1.Sd2! (tempo, čiže biely nič nehrozí, ale čierny musí ťahať a tak bielemu umožní matovať)
Testovanie softvéru

Testovanie softvéru je súbor procesov slúžiacich na kontrolu kvality softvérového produktu, ktorých cieľom je dosiahnutie požadovanej kvality softvéru z hľadiska funkčnosti, spoľahlivosti, výkonnosti, použiteľnosti a podporovateľnosti. Kontrola kvality sa môže uskutočniť či už pre jednotlivé časti informačného systému alebo pre systém ako celok.
Šachová štúdia

Šachová štúdia je šachový problém s výzvou „biely vyhrá“ alebo „biely remizuje“, pričom počet ťahov nie je stanovený. Zriedkavo začína čierny, to však vo výzve treba osobitne zdôrazniť. 
Štúdie majú zo všetkých šachových problémov najbližšie k praktickej šachovej hre a sú uznávané aj praktickými hráčmi, ktorí si ich pomocou obohacujú svoje znalosti najmä v oblasti teórie koncovky.
František DEDRLE 1936. Biely remizuje
Pomocný mat

Pomocný mat je šachová skladba, v ktorej je väčšinou na ťahu čierny a snaží sa hrať tak, aby na stanovený počet ťahov dostal čierny mat. Oproti samomatu je rozdiel v tom, že biely ho chce matovať. Pomocný mat je klasická exoskladba (exoproblém).
Reflexný mat

Reflexný mat je špecifický prípad samomatu. Je to šachová úloha v ktorej začína biely a prinúti čierneho, aby mu po určenom počte ťahov mal možnosť dať mat, pritom sú obidve strany povinné využiť každú možnosť dať jednoťahový mat. 
Semireflexný mat je to isté čo reflexný mat, iba biely nie je povinný čierneho matovať, ak má takú možnosť v jednom ťahu.
Reflexný mat a semireflexný mat sú exoproblémy.
Zdeněk Fibich

Zdeněk Fibich (* 21. december 1850, Všebořice – † 15. október 1900, Praha) bol významný český hudobný skladateľ 19. storočia, predstaviteľ českej národnej hudby. Obohatil českú hudbu o koncertné a scénické melodrámy. 
Život.
Narodil sa v rodine nadlesného. Hudbe ho učila najskôr v ranom veku jeho matka, ktorá skoro rozpoznala jeho hudobný talent; neskôr študoval na rôznych miestach: vo Viedni, v Prahe u Bedřicha Smetanu, v Lipsku, v Paríži a v Mannheime.
Väčšiu časť života pôsobil v Prahe, kde sa venoval komponovaniu a výuke hudby. Okrem hudby sa zaujímal aj o literárne dejiny a maliarstvo. V rokoch 1875 až 1878 bol kapelníkom Prozatímního divadla. Od roku 1899 do svojej smrti bol operným dramaturgom v Národnom divadle. Je pochovaný na Vyšehrade.
Dielo.
Spočiatku tvoril pod vplyvom klavírnych skladieb Roberta Schumanna. Fibich je známy ako tvorca melodrámy (uplatňuje sa v nej vplyv Richarda Wagnera, ktorého „deklamačný princíp“ Fibich používa), najznámejšia je melodráma „Vodník“.
Opery:
Symfonické básne:
Komorná hudba: 
Melodrámy:
Oranžová

Oranžová je farba viditeľného spektra s vlnovou dĺžkou medzi červenou a žltou, približne 585 až 620 nanometrov. Pomenovanie oranžová je odvodené od farby pomaranča (v angličtine "orange"). Pri substraktívnom miešaní farieb sa oranžová vyrába zmiešaním žltej s červenou, alebo presnejšie fialovou.
César Franck

César Franck (* 10. december 1822, Liège, Belgicko – † 8. november 1890, Paríž, Francúzsko) bol belgicko-francúzsky hudobný skladateľ a organista.
Životopis.
Študoval na konzervatóriu vo svojom rodisku a už vtedy získaval ceny. V roku 1835 sa s rodičmi presťahoval do Paríža a stal sa súkromným žiakom A. Rejchu. Po vstupe na konzervatórium 1837 získaval ceny aj tu. S výnimkou prechodného pobytu v Belgicku žil od 1843 v Paríži natrvalo. Živil sa najskôr ako organista, učil hudbu. Žil veľmi skromne, usilovne cvičil, poznával skladby veľkých majstrov, komponoval. Už dvadsaťročný napísal niekoľko komorných skladieb, operu, oratórium a potom dvadsať rokov vôbec neskladal. V týchto rokoch dokonale spoznal dielo Johanna Sebastiana Bacha, vypracoval sa na vynikajúceho organistu, stal sa majstrom v improvizácii. Roku 1872, ako päťdesiatročný sa stal profesorom organovej hry na parížskom konzervatóriu a tu založil modernú francúzsku organovú školu. Zároveň bol vedúcou osobnosťou Národnej spoločnosti pre hudbu, ktorá si vytýčila cieľ obrodiť francúzsku národnú hudbu. Neoficiálne však vyučoval aj kompozíciu. Odtiaľ vyšli o.i. Vincent d‘Indy, Ernest Chausson, Paul Vidal a s nimi aj onen prúd novej francúzskej hudby, ktorý sa odklonil od vtedajšej nadvlády opery v národnom hudobnom živote a viedol k založeniu ústavu Schola cantorum (1894).
Dielo.
Franck tvoril úsporne a prenikol až svojimi neskorými dielami; svoju jedinú a veľmi obľúbenú "Symfóniu d moll" dokončil v 66 rokoch, rovnako slávnu "Sonátu pre husle a klavír A dur" v 63 rokoch. Mäkké kontúry jeho melodiky, klasicky vytríbená forma a bohatá harmónia mu získali ohlas u hudobnej verejnosti, oceňujúcej aj mravnú vážnosť skladateľovu.
Mimoriadny je jeho význam v odbore organovej skladby. Najznámejšie Franckovo dielo pre organ je zrejme "Six piéces" (1860-1862, ktoré však nebolo publikované pred rokom 1868 pozostávajúce zo 6 častí: "Fantaisie en ut majeur Op.16"; "Grande piéce symphonique Op.17"; "Prélude,Fugue et variation Op.18"; "Pastorale Op.19"; "Priére Op.20" a "Final Op.21"). Známe sú aj jeho "Trois piéces" (1878, pozostávajúce z 3 častí: "Fantaisie en la majeur"; "Cantabile" a "Piéce héroique"), "Chorál č.3 a mol" (FWV 40), zbierka 59 skladieb "L´Organiste" (1889-1890) a mnohé iné.
Väčšiu odozvu ako oratóriá "Les Béatitudes" (Blahoslavenstvo) a "Rédemption" (Vykúpenie) získal za symfonické básne "Eolidy" (1877), "Prekliaty lovec" (1883), "Džinovia" (1885), "Psyché" (1888) a zvlášť "Symfonické variácie pre klavír a orchester" (1885). Zložil aj známu skladbu "Panis Angelicus" (Chlieb anjelský) (1872), ktorá bola použitá ako hudba vo filme Jana z Arcu (1999).
V čase, keď Francúzi obdivovali opery, venoval César Franck svoje umenie koncertným sálam. Počas života ho široká verejnosť takmer nepoznala, jeho dielo si získalo uznanie až po jeho smrti, keď si ľudstvo uvedomilo veľkosť jeho umenia.
Ďalšie významné Franckove skladby:
Mnohoťažka

Mnohoťažka alebo aj viacťažka je šachový problém, v ktorom sa má dosiahnuť mat na štyri alebo viac ťahov.
Žltá

Žltá je jedna zo základných farieb spektra, je to farba monochromatického svetla s vlnovou dĺžkou približne 565 až 590 nanometrov. Žltá farba patrí medzi základné farby pri subtraktívnom miešaní používanom pri farebnej tlači (pozri aj CMYK). Jej doplnkovou farbou je modrá. Niektorí výtvarní umelci však kvôli charakteru pigmentu vo farebných pastách považujú za doplnkovú farbu žltej purpurovú.
Fialová

Fialová je farba, ktorá zodpovedá najvyšším frekvenciám, ktoré je ľudské oko schopné vnímať, v širšom ponímaní je to tiež akákoľvek farba medzi červenou a modrou. Fialová patrí medzi základné farby spektra, je to farba monochromatického svetla s vlnovou dĺžkou približne 380 – 420 nm. Svetlo s vyššou frekvenciou, ktoré už ľudský zrak nedokáže vnímať sa nazýva ultrafialové žiarenie (UV).
Vo farebnom označení odporov znamená fialová farba číslicu 7 alebo toleranciu ±0.1%.
Rošáda (šach)

Rošáda je jediný ťah v šachu, keď hráč ťahá súčasne dvomi figúrkami. Ide o ťah kráľom a súčasne vežou. Rozlišuje sa malá rošáda, ak sa rošáda vykoná na strane veže kráľa alebo veľká rošáda na strane veže dámy. Účelom rošády je premiestniť kráľa do bezpečnejšej oblasti a zároveň vyvinúť vežu. Kráľ sa posúva o dve polia smerom k veži a veža sa premiestni na pole vedľa kráľa, na opačnú stranu, než na ktorej bola. Rošádu nemožno vykonať, ak je kráľ v šachu, ak by prechádzal cez ohrozené pole, ak by bol v šachu po vykonaní rošády, ak by bolo medzi kráľom a vežou obsadené pole alebo ak hráč kráľom alebo danou vežou už predtým ťahal. 
Pri rošáde hráč musí najskôr ťahať kráľom a potom vežou. Ak by to urobil naopak, protivník môže tento ťah reklamovať a hráč by musel ťahať iba vežou. Premiestnenie oboch figúr súčasne sa podľa pravidiel považuje za nemožný ťah, teda ťah proti pravidlám. Malá rošáda má notačnú značku O-O, veľká O-O-O.
En passant

En passant alebo branie mimochodom je ťah v šachu, ktorý môže hráč vykonať bezprostredne po ťahu súpera pešiakom zo základného radu o dve políčka vpred, ak tento pešiak prechádza pomimo jeho pešiaka. Hráč môže súperovho pešiaka vziať takzvane "mimochodom", čiže ako keby bol tento pešiak ťahal iba o jedno políčko vpred.
Hráč môže, ale nemusí využiť možnosť vziať mimochodom. Táto možnosť však v ďalšom ťahu zaniká (ak hráč vykoná iný ťah, v ďalšom ťahu už nemôže daného pešiaka brať mimochodom).
Gepard

Gepard môže byť:
Gepardy môže byť: